Előterjesztés 
Fácánkert Község Önkormányzata Képviselő-testületének

2009. február 12-én tartandó ülésére

Tárgy: Megállapodás üzemeltetési szerződés megszüntetéséről
Előterjesztő és előadó: Orbán Zsolt polgármester


Tisztelt Képviselő-testület!

2008. december 11. testületi ülésen tárgyalt a testület a vízmű üzemeltetés koncesszióba adásának következményeként a jelenlegi üzemeltetővel érvényben lévő szerződés megszüntetéséről A koncesszor április 1. napjától szolgáltat, ezért az érintett önkormányzatoknak március 31-i hatállyal közös megegyezéssel fel kell bontaniuk a jelenlegi megállapodást.

Előterjesztésemhez csatolom a megszüntetésről szóló megállapodás tervezeteket, melyeket Major József ügyvezető úrral is egyeztetett a tolnai hivatal. 
A Képviselő-testület - a 127/2008. (XII.11.) számú határozatában - felhatalmazást adott Orbán Zsolt polgármesternek, hogy az üzemeltetési szerződésben előírt tájékoztatási kötelezettségnek a tegyen eleget, és a közös megegyezéssel történő szerződés-megszüntetésről szóló megállapodást az önkormányzat nevében írja alá, és minderről tájékoztassa a Környezetvédelmi, Természetvédelmi és Vízügyi Felügyelőség és az Állami Népegészségügyi és Tisztiorvosi Szolgálat illetékes szerveit.

Azóta a taggyűlés hozzájárulást a szerződések közös megegyezéssel történő megszüntetéséhez, és elkészültek az előterjesztéshez csatolt megállapodások. Tekintettel arra, hogy a megállapodás a felhatalmazást adó képviselő-testületi határozathoz képest  mást is tartalmaz, ismét a testület jóváhagyására van szükség. 
Kérem a tisztelt képviselő-testületet, hogy a határozati javaslatot fogadják el.
Határozati javaslat
Fácánkert Község Önkormányzatának Képviselő-testülete a Tolna Víz- és Csatornamű Kft-vel a vízi közművek üzemeltetésére, valamint a szennyvízcsatorna-hálózat üzemeltetésére kötött szerződéseknek az előterjesztéshez csatolt megállapodások szerint közös megegyezéssel történő megszüntetésével egyetért, és felhatalmazza Orbán Zsolt polgármestert a csatolt megállapodások aláírására.
Felelős: Orbán Zsolt polgármester

Határidő: 2009. február 13. 

Fácánkert, 2009. február 6.

